Eskimo

Eskimo er et tidligere navn på arktiske urbefolkninger, som fremdeles har en viss bruk som samlebetegnelse for flere av disse gruppene. 

Urbefolkningen på Grønland omtales i vår tid som inuitter, som tilsvarer ordet «menneskene» (entall: inuk) på grønlandsk.

Navnet eskimo var opprinnelig et kallenavn, muligens avledet av algonkin-ordet eskipot, som betyr «den som spiser rått kjøtt». Det kan også stamme fra et ojibwa-ord som betyr "to net snowshoes." Ettersom dette ble oppfattet som nedverdigende, ble det på The Inuit Circumpolar conference i Alaska 1977 vedtatt at navnet skulle erstattes med inuit.Kilde er Tor Åge Bringsværds innledning til Inuit, myter og sagn fra Grønland, 2006  

Når ordet eskimo fremdeles er i bruk, er det fordi noen av de arktiske urbefolkningsgruppene ikke regner seg selv som inuit, men foretrekker ordet eskimo. Eskimo i nåtidig betydning er dermed en samlebetegnelse som omfatter: 
 inuit fra Grønland, Canada og Alaska
 aleut og chukchi fra nordøst-Sibir
jupik eller yup'iit fra Sørøst-Alaska
 inupiat fra Nordvest-Alaska

 Referanser 

 Se også 
 Inuitter i Canada
 Grønlands historie

Kategori:Urfolk i Amerika
Kategori:Urfolk i Asia
Kategori:Grønlands samfunn
Kategori:Ord og uttrykk fra algonkinske språk